
20 millió

A Budapesti Műszaki Egyetem Lakóépülettervezési tanszéke által hirdetett művészeti TDK pályázat hívókérdése  a "Milyen lakóhelyet tudsz húsz millióból tervezni?" volt. A pályázó csapatoknak úgy kellett egy adott valós helyszínre lakóházat építeni, annak legszebb és leghasználhatóbb tereivel, hogy a terv megvalósítási költsége maximum 20 millió forintba kerüljön.
Tervezési koncepciónk alapjául egy 90-es évekbeli mozgalomhoz nyúltunk vissza. A Case Study Houses, egy Amerikai lakóépülettervezési kísérlet volt, mely az Arts & Architecture c. magazin kezdeményezésére indult, híres korabeli építészek bevonásával, melyek közt találkozhattunk Neutra, Eames vagy Saarinen nevével is. Feladatuk gazdaságos és jól használható otthonok tervezése volt.Az eredmény, lakóházak/tervek sorozata volt, melyek jellegzetes kinézetükkel és örökérvényű értékeikkel, a mai napig megállják a helyüket a kortárs építészetben. 
Célunk egy hasonló tulajdonságokat képviselő, modern formába átültetett ház megtervezése volt. Az alaprajzi elrendezést egy 4x4es raszterre szerkesztettük, melyek tengelyeiben oszlopok tartják a keresztirányú gerendákon pihenő lapostetőt. Belül a térelhatárolást falak helyett bútorok teremtik meg, és a belső mag rejti magába a vizes helyiségeket és a konyhát, melyet egy egyszerű mozdulattal eltüntethetünk, egy, az eddiginél is tágasabb teret létrehozva a nappali körül. A logikus, átlátható alaprajz, az áramló terek jegyében képviseli azon örök értékeket, melyeket házunk képvisel.



